Carl Thorvald Lippestad

Carl Thorvald Lippestad (født Carl Thorvald Leppestad 19. april 1856Østfold fylke, Hobøl, Ministerialbok nr. I 3 (1842-1864), Fødte og døpte 1856, side 118, nr. 37. på Leppestad gård i Hobøl, død 28. august 1913) var en norsk handelsmann og skolemann som er særlig kjent for et omfattende arbeid med spesialskoler for utviklingshemmede.

Han flyttet etter sin eldre bror, Johan Anton Lippestad, til Kristiania og tok først studier og arbeid innen handel. Han tok deretter pedagogisk utdannelse og ble med sin bror i arbeidet ved Institutt for aandelig abnorme piger Thorshaug fra 1878. Deres søster, Emma Hjorth, ble også med i arbeidet, samt søsteren Anne Helene. Ved skolen møtte Carl Thorvald Lippestad sin fremtidige kone, Gudrun Hildeborg MøllerDigitalarkivet: Folketelling 1900 for 0301 Kristiania kjøpstad - Gudrun Hildeborg Lippestod f Møller, som også arbeidede der.

Johan Anton Lippestad ble i 1904 direktør for abnormskolevæsenet i Norge (spesialskolene). Nils Jørgensen tok over som styrer ved Torshov skole, som nå var under statlig ledelse. Johan Anton Lippestad døde sommeren 1913. Carl Thorvald Lippestad arbeidet for vanskeligstilte barn selv etter at hans eldre bror sluttet som styrer ved Torshov skole. Etter sin brors død fikk han ferdigstilt Ullevålsveien skole, med Bredo Berntsen som arkitekt. Skolen er fortsatt i drift i Bolteløkka allé 8. Lippestad selv døde etter et magesår rett før åpning av skolen, bare uker etter sin eldre brors bortgang. Han etterlot seg sin kone Gudrun og fem barn.

Advokaten Geir Lippestad er oldebarn av Carl Thorvald Lippestad«Hemmeligheten». Dagbladet Magasinet 27. desember 2014..

 Referanser 

 Kilder 
 Sølvberg, Lauritz: Johan Anton Lippestad og hans verk. Et bidrag til åndssvakeskolens historie i Norge gjennom 100 år. Oslo 1945.
 NRK: Hvem tror du at du er, dokumentarprogram om slekten til Geir Lippestad (sendt 1. januar 2015)

Kategori:Norske spesialpedagoger
Kategori:Norske skoleledere
Kategori:Personer fra Hobøl kommune